OpenLLM-France/wikimedia huggingface dataset:
# Felip Comabella i Guimet

Felip Comabella i Guimet (Montargull, 13 de maig de 1841 - Barcelona, 9 de maig de 1901) va ser un farmacèutic català.

## Biografia

El 1885 va presentar productes desenvolupats per ell mateix a l'Exposició Universal d'Anvers (Bèlgica) i va obtenir una medalla d'or. El 1895 es va incorporar com a membre numerari a la Reial Acadèmia de Medicina i Cirurgia de Barcelona. També havia estat nomenat comanador i cavaller de la Reial Orde d'Isabel la Catòlica. Es va casar amb la Concepció Maluquer i Porta.
Va obrir una farmàcia al carrer del Carme, 23 (vegeu antiga Farmàcia Comabella), que va ser heretada pel seu fill, Joan Comabella i Maluquer, llicenciat en Ciències Biològiques i doctorat en Farmàcia el 1897. Aquest casà amb una altra Maluquer, Josefina Maluquer Anzizu, filla 'Eduard Maluquer i Tirrell, president de la Diputació de Barcelona (1886-1890), diputat a Corts i senador.

## Referències

* ↑ Comabella i Guimet, 1895.
* 1 2 «Barcelona-Farmàcia Comabella». Modernisme de dins i fora de Catalunya. Valentí Pons Toujouse, 12-03-2014.

## Bibliografia

* Comabella i Guimet, Felip. Discurso de ingreso en la recepción pública del académico electo ( PDF) (en castellà). Barcelona: Reial Acadèmia de Medicina i Cirurgia de Barcelona, 1895. Arxivat 2015-09-24 a Wayback Machine.
# Victor Rifaut

Louis Victor Stefan Rifaut (París, 11 de gener, 1798 - Orleans, 2 de març, 1838) fou un compositor francès.
Fou deixeble d'Adam (pare) i, de Berton. El 1821 aconseguí el gran premi de composició, i fins al 1825 s'establí primer a Itàlia i després a Alemanya. Al seu retorn fou nomenat mestre acompanyant de l'Òpera Còmica, càrrec que abans ja havia desenvolupat, i més tard ingressà en el professorat del Conservatori.
Va compondre diverses òperes que es representaren sense pena ni gloria, entre elles:
* Le duel ou loi de Fréderic (1826);
* Le roi et le batelier, en col·laboració amb Halévy (1827);
* Le camp du drap d'or, amb Batton i Leborne (1828);
* Un jour de réception (1826);
* André ou la sentinelle perdue (1834);
* Gasparo (1836);
* Diane et Endymion cantata.

## Referències

* ↑ Enciclopedia universal ilustrada europeo-americana. 51 Rev - Rom. Madrid: Espasa-Calpe, 1975, p. 550. ISBN 84-239-4551-0.
# Loció

Una loció (del llatí Loti, lotionis , 'rentat') és un producte líquid especialment concebut per a ser aplicat sobre la pell o d'altres parts del cos amb fins estètics o per tractaments cutanis.

## Descripció

Les locions solen estar formades amb extractes de plantes medicinals (com àloe vera, cua de cavall), olis essencials (com lanolina, mesc), i diverses substàncies químiques.
S'usen per massatges terapèutics i eròtics, contra l'alopècia, per prevenir picades d'insectes, etc.
El seu ús ha de ser sempre mitjançant aplicació tòpica, ja que el seu ingestió pot provocar intoxicació és. Cal no oblidar que se solen tractar de medicaments, de manera que cal posar-les fora de l'abast dels nens i consumir amb prudència.
Per anglicisme, a la loció per a l'afaitat se l'anomena més freqüentment aftershave .

## Vegeu també

* Crema
* Emplastre
* Cataplasma
* Pomada
* Ungüent
* Gàrgares

## Referències

* ↑ «loció». Gran Diccionari de la Llengua Catalana. Barcelona: Grup Enciclopèdia Catalana. [Consulta: 18 novembre 2022].
# SM U-13

El SM U-13, SM per Seiner Majestät (en català La seva Majestat) i U per Unterseeboot (en català submarí), i tot junt es podria traduir com a Submarí de sa Majestat. Aquest submarí era un dels 329 submarins que van servir en la Marina Imperial Alemanya durant la Primera Guerra Mundial i van participar en la Primera Batalla de l'Atlàntic.
El submarí va deixar el port de Heligoland en el 6 d'agost de 1914, i no es va tornar a saber res del submarí ni de la seva tripulació. Pots ser que hagués sigut abatuda en el camp de mines alemany de Heligoland, o que hagués patit un accident o un error mecànic.

## Bibliografia

* Gröner, Erich; Jung, Dieter; Maass, Martin. U-boats and Mine Warfare Vessels. 2. London: Conway Maritime Press, 1991. ISBN 0-85177-593-4.
* Kemp, Paul. U-boats destroyed, German submarine losses in the World Wars. London: Arms & Armour Press, 1997, p. 9. ISBN 1-85409-321-5.

## Referències externes

* Helgason, Guðmundur. «WWI U-boats: U 13». [Consulta: 14 març 2015].
# Vol sense motor

El vol sense motor o vol a vela és una activitat de lleure i competició durant la qual els pilots utilitzen una aerodina anomenada planador o veler. La pràctica consisteix a explotar els corrents d'aire ascendents o «ascensions» amb un planador per tal de recórrer la major distància possible. És la tècnica que més imita el vol dels ocells.
Mentre que alguns pilots aprecien la llibertat, el plaer estètic i l'alegria de fer anar les seves màquines, d'altres es concentren en el seu rendiment en competicions durant les quals l'objectiu és completar al més ràpidament possible un recorregut determinat per punts de viratge. Aquests esdeveniments posen a prova les capacitats dels pilots i copilots (en el cas de màquines biplaça) de reconèixer i utilitzar les condicions aerològiques, així com les seves qualitats de pilotatge i navegació. Existeix també una pràctica acrobàtica anomenada acrobàcia aèria en planador.
Els recorreguts poden ser de diferents tipus:
* amb objectius fixos en un mínim de temps;
* un circuit lliure on només la distància es té en compte;
* la major distància possible en una durada fixa.

## Referències

* ↑ 324cat. «Vol sense motor a la Cerdanya». TV3 Notícies. CCMA, 03-06-2016. [Consulta: 16 gener 2020].
# Clupisoma prateri

Clupisoma prateri és una espècie de peix de la família dels esquilbèids i de l'ordre dels siluriformes.

## Morfologia

* Els mascles poden assolir 27 cm de longitud total.
* Nombre de vèrtebres: 48-50.

## Reproducció

És ovípar i els ous no són protegits.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: rius Irrawaddy, Salween, Bago i Sittang a Myanmar.

## Referències

* ↑ Swainson W., 1838. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 1. i-vi + 1-368.
* ↑ Hora, S. L., 1937. The game fishes of India. Part III. Journal of the Bombay Natural History Society v. 39 (pt 4): 659-678, Pl. 1.
* ↑ BioLib (anglès)
* 1 2 3 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Ferraris, C.J. Jr., 2004. A new species of the Asian schilbid catfish genus Clupisoma from Myanmar, with a redescription of Clupisoma prateri Hora (Osteichthyes: Siluriformes: Schilbidae). Zootaxa 437:1-10.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia.775 p.
* ↑ Vidthayanon, C., Termvidchakorn A. i Pe, M., 2005. Inland Fishes of Myanmar. SEAFDEC, Bangkok.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fentale

El Fentale, també anomenat Fantale, Fantali o Fantalle, és un estratovolcà situat a la Gran Vall del Rift, a Etiòpia.

## Geografia

El Fentale es troba al centre d'Etiòpia, a l'extrem sud-oest de la depressió d'Àfar, a la Gran Vall del Rift. Es troba a la regió d'Oròmia, a l'est de la capital Addis Abeba i l'oest de la ciutat d'Awash. El seu cim s'eleva fins als 2.007 msnm, amb una caldera el·líptica de 4,5 quilòmetres de llargada per 2,5 quilòmetres d'amplada i 500 metres de profunditat.
L'estratovolcà està format principalment per laves fluides de riolita i obsidiana, amb algun tuf, així com per laves de traquita i obsidiana al fons de la caldera.

## Erupcions

Només es coneixen dues erupcions del Fentale en temps històrics. La primera va tenir lloc al segle xiii, quan un flux de lava va destruir un poble d'Abissínia al sud. La segona va tenir lloc el 1820, al flanc sud-oest del volcà, així com a la caldera, i va emetre dues colades de lava amb un volum de 25 milions de m³.

## Referències

* 1 2 3 4 «Global Volcanism Program | Fentale» (en anglès). [Consulta: 2 desembre 2020].
# Vinyacs

Vinyacs és un indret del terme municipal de la Pobla de Segur, al Pallars Jussà.
Està situat al nord-est de la vila de la Pobla de Segur, en el coster de l'esquerra del barranc de Vallcarca, al nord de la Casa de Generosa i del Càmping Collegats.

## Enllaços externs

* Institut Cartogràfic de Catalunya
# Agustí Faura i Badia

Agustí Faura i Badia (Gavà, 3 de setembre de 1927 - Barcelona, 29 de gener de 2013) fou un futbolista català de la dècada de 1950.

## Trajectòria

Es formà a les categories inferiors del CF Gavà, passant el 1947 al primer equip. Dos anys més tard ingressà al CF Badalona a Segona Divisió i el 1951 al CE Sabadell també a Segona. Ingressà al RCD Espanyol la temporada 1953-54, i ja en la seva primera temporada es convertí en titular. Jugava de defensa esquerre, tot i que també podia jugar al centre del camp. El seu fort xut feia que de vegades fos l'encarregat de xutar les faltes directes. Va marcar set gols a Primera en les seves sis temporades al club. Disputà la final de la copa d'Espanya de l'any 1957 enfront del FC Barcelona. Disputà quasi 150 partits a Primera amb el club de Sarrià i 180 partits oficials en total.
El 18 de gener de 1959, en un partit enfront del CA Osasuna, va patir una greu lesió en topar amb el mateix porter Josep Vicente. Es fracturà la tíbia i el peroné, fet que l'obligà a retirar-se del futbol. Fou convocat amb la selecció espanyola B malgrat no hi debutà. Fou quatre cops internacional amb selecció catalana entre 1954 i 1958 i marcà un gol.
El 1964 començà la seva carrera d'entrenador a les categories inferiors del RCD Espanyol. El 1965-66 es feu càrrec de la UE Olot en substitució de Josep Espada. Romangué al club fins a l'any 1968. La temporada 1968-69 fou entrenador de l'Espanyol, juntament amb Antoni Argilés, en substitució de Jenő Kalmár. L'equip acabà descendint a Segona divisió. La següent temporada fou ajudant de Fernando Riera al club. Posteriorment dirigí altres clubs modestos entre els quals destaquen UE Lleida, Terrassa FC, CD Tortosa, Sporting Maonès o UE Sant Andreu.

## Referències

* 1 2 3 4 «Dol a l'Espanyol». RCD Espanyol, 29-01-2013.
* ↑ «Faura». CF Gavà. Arxivat de l'original el 2016-04-07. [Consulta: 20 març 2012].
* ↑ «Agustí Faura Badia». hallofameperico. [Consulta: 20 març 2012].
* ↑ «Agustín Faura Badia». periquito.cat. [Consulta: 20 març 2012].
* 1 2 3 «LA GRAVE LESIÓN DE FAURA». Oriol Pagés Rosique a pericosonline.com, 22-04-2008. Arxivat de l'original el 2011-11-19. [Consulta: 21 març 2012].
* ↑ «Agustí Faura: El inolvidable zurdo de Sarrià». Mundo Deportivo, 15-04-1979.
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.

## Enllaços externs

* Ficha exjugador Gavà Arxivat 2016-04-07 a Wayback Machine.
* Perfil a BDFutbol
* Perfil a footballdatabase
* Perfil a rcdespanyol.forogratis.es Arxivat 2016-03-03 a Wayback Machine.
* Defunció
# Victòria del Regne Unit

Victòria del Regne Unit és el nom dels següents personatges:
* Reina Victòria del Regne Unit (1818-1901)
* Victòria, Princesa Reial (1840-1901)
* Princesa Victòria del Regne Unit (1868-1935)
# Classe de negocis

La classe de negocis o classe preferent és una classe de transport disponible en un gran nombre d'aerolínies i operadors ferroviaris comercials. El nom concret de la classe pot variar segons l'estratègia de marca de cada operador. En les aerolínies, fou creada com un nivell intermedi entre la primera classe i la classe econòmica, però des d'aleshores moltes aerolínies han passat a oferir la classe de negocis com a nivell de servei més alt després d'eliminar la primera classe. La classe de negocis es diferencia d'altres classes per la qualitat dels seients, l'espai disponible, la capacitat de passatgers, el menjar, les begudes, el servei a terra i altres gentileses. En aviació comercial, la classe de negocis sol tenir la sigla «J» o «C».

## Referències

* ↑ Perry Garfinkel «On some airlines, business class goes first» (en anglès). The International Herald Tribune, 10-03-2008 [Consulta: 15 desembre 2015].
* ↑ "UN TRAVEL POLICY SUMMARY" Arxivat 2016-03-04 a Wayback Machine. Programa de les Nacions Unides per al Medi Ambient. Consulta: 20 setembre 2012.
# Fenrir (satèl·lit)

Fenrir, també conegut com a Saturn XLI (designació provisional S/2004 S 16), és un satèl·lit natural de Saturn. La seva descoberta va ser anunciada per Scott S. Sheppard, David C. Jewitt, Jan Kleyna i Brian G. Marsden el 4 de maig del 2005, a partir d'observacions fetes entre el 13 de desembre del 2004 i el 5 de març del 2005. Va ser descobert fent servir un dels telescopis més grans del món.
Fenrir té una magnitud aparent de 25, la qual cosa el converteix en una de les llunes més tènues conegudes del sistema solar. És uns 10 miliards de vegades més tènue que Saturn.
Fenrir fa uns 4 quilòmetres de diàmetre, i orbita Saturn en una distància mitjana de 22.454 Mm en 1.260 dies, amb una inclinació de 163° respecte a l'eclíptica (143° respecte a l'equador de Saturn), amb una excentricitat orbital de 0,136.
Té una òrbita retrògrada (orbita a Saturn en la direcció oposada de gir del planeta), la qual cosa suggereix que aquest satèl·lit irregular va ser capturat per Saturn.
Va ser anomenat l'abril del 2007 en honor de Fenrir, un llop gegant de la mitologia nòrdica, pare d'Hati i de Skoll, fill de Loki.

## Referències

* 1 2 3 «NASA FACTS» (en anglès). NASA.
* ↑ Daniel W. E. Green. «IAUC 8523: NEW Sats OF SATURN» (en anglès). Unió Astronòmica Internacional, 04-05-2005.
* 1 2 Scott S. Sheppard. «Saturn's Known Satellites» (en anglès). Carnegie Institution (Departament de Magnetisme Terrestre). [Consulta: 30 juliol 2009].
* ↑ ($\scriptstyle {\sqrt[{5}]{100}}$)$^{25-(-0)}$=10¹⁰ (10 miliards)
* ↑ Daniel W. E. Green. «IAUC 8826: Sats OF JUPITER, SATURN» (en anglès). Unió Astronòmica Internacional, 05-04-2007.

## Enllaços externs

* Jewitt's New Satellites of Saturn page (maig del 2005) (anglès)
* MPEC 2005-J13: Twelve New Satellites of Saturn 3 de maig del 2005 (descoberta i dades) (anglès)
# Vida salvatge (pel·lícula)

Vida salvatge (originalment en danès, Vildmænd) és una pel·lícula danesa del 2021 dirigida per Thomas Daneskov Mikkelsen. L'estrena de la pel·lícula prevista per l'11 de novembre de 2021 es va ajornar a conseqüència de l'atemptat de Kongsberg, però anteriorment s'ha exhibit al Festival de Cinema de Tribeca. S'ha doblat i subtitulat al català.

## Sinopsi

En Martin s'ha escapat de tot i ha marxat a Noruega, on viu a la natura i caça el seu propi menjar com un autèntic home salvatge. Però quan el traficant d'haixix Musa apareix de sobte a prop del seu campament, sagnant i contusionat després d'un accident de cotxe, el projecte d'autorealització d'en Martin es capgira. Aviat, la problemàtica parella fuig per les dures muntanyes, perseguida per la policia noruega, els rivals d'en Musa i la dona d'en Martin.

## Repartiment

* Rasmus Bjerg: Martin
* Zaki Youssef: Musa
* Bjørn Sundquist: Øyvind
* Sofie Gråbøl: Anne

## Referències

* ↑ «Vida salvatge». FilminCAT. [Consulta: 6 setembre 2022].
* ↑ Prakash, Thomas. «Nordisk Film udskyder premiere på komedie efter drab i Norge». dr.dk, 14. oktober 2021. [Consulta: 15. oktober 2021].
* ↑ Vildmænd a la Base de dades de cinema en català
# Lock Haven

Lock Haven és una població dels Estats Units a l'estat de Pennsilvània. Segons el cens del 2000 tenia 9.149 habitants.

## Demografia

Segons el cens del 2000, Lock Haven tenia 9.149 habitants, 3.306 habitatges, i 1.659 famílies. La densitat de població era de 1.407,4 habitants/km².
Dels 3.306 habitatges en un 24,3% hi vivien nens de menys de 18 anys, en un 32% hi vivien parelles casades, en un 14,3% dones solteres, i en un 49,8% no eren unitats familiars. En el 37,6% dels habitatges hi vivien persones soles el 17,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,86.
Per edats la població es repartia de la següent manera: un 16,7% tenia menys de 18 anys, un 33,2% entre 18 i 24, un 20,3% entre 25 i 44, un 14,4% de 45 a 60 i un 15,4% 65 anys o més.
L'edat mediana era de 25 anys. Per cada 100 dones de 18 o més anys hi havia 78,5 homes.
La renda mediana per habitatge era de 20.731 $ i la renda mediana per família de 28.619 $. Els homes tenien una renda mediana de 27.310 $ mentre que les dones 18.463 $. La renda per capita de la població era d'11.948 $. Entorn del 18,6% de les famílies i el 30,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lock Haven». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Lock Haven». American Fact Finder. Oficina del Cens dels Estats Units, 12-01-2010.
# Salif Keïta

«Salif Keïta o Salif Keita» té aquests significats:
Biografies:
* Salif Keïta (músic) (n. 1949)
* Salif Keïta (futbolista malià) (n. 1946)
* Salif Keïta (futbolista senegalès) (n. 1975)
* Salif Keita (futbolista centreafricà) (n. 1990)
# French ConneXion

French conneXion és una pel·lícula pornogràfica francesa, dirigida per Hervé Bodilis i estrenada en DVD el 2007. El títol està inspirat en French Connection de William Friedkin.

## Sinopsi

El despietat cap d'una banda internacional de tràfic de drogues que opera a França a través d'Ian, dit el Francès, Sacha Borovitch, es burla de la policia que el persegueix. Ell mateix drogat, impredictible i fins i tot perillós per als qui l'envolten, té una debilitat: el seu gust desmesurat pel sexe i les dones que consuma frenèticament. Aprofitant aquesta particularitat, la brigada antidroga d'en Tony intentarà infiltrar-se a la banda gràcies als talents de la seva millor agent femenina, Katsuni, i de la Yasmine, una principiant. Fent-se passar per call-girls de luxe, les dues noies, més desitjables i ardents que mai, utilitzen generosament els seus encants per distreure l'atenció del gàngster i participar en un espionatge en regla.

## Repartiment

* Katsuni
* Ian Scott
* Jane Darling
* Jessica Fiorentino
* Yasmine Lafitte
* Stacy Silver
* Julie Silver
* Lauro Giotto
* Suzie Diamond
* Tony Carrera
* Zafira
* Bob Terminator
* Kathy Anderson
* Lydia Saint Martin
* Judith Fox
* Sarah Twain
* Katalin

## Premis

* Festival Internacional de Cinema Eròtic de Barcelona 2007 : Premi Ninfa a la millor actriu per Katsuni
* Festival Internacional de l'Erotisme de Brussel·les 2008 : Premi X al millor DVD

## Referències

* ↑ Joanne Cachapero. «Barcelona Film Fest Winners» (en anglès). XFanz, 09-10-2007. [Consulta: 9 octubre 2007].
* ↑ "Winners of the 2007 FICEB Ninfa Awards" Arxivat 2016-01-13 a Wayback Machine., h.b., October 10, 2007, xstarsnews.com. Retrieved 2010-10-12.
* ↑ «Còpia arxivada». Arxivat de l'original el 2008-10-23. [Consulta: 6 desembre 2021].

## Enllaços externs

* French Connexion a Internet Adult Film Database
# Ferreira

«Ferreira» té aquests significats:
* Toponímia:
** Ferreira (Granada), municipi a la província de Granada
** Ferreira do Alentejo, municipi portuguès al districte de Beja (regió del Baixo Alentejo)
** Ferreira do Zêzere, municipi portuguès al districte de Santarém (regió del Centre, subregió de Médio Tejo)
** Ferreira de Pantón, capital del municipi de Pantón, a la província de Lugo
* Biografies:
** Adhemar Ferreira da Silva (São Paulo, 1927 - 2001), atleta brasiler especialista en triple salt
** Adriano Ferreira Martins (1982, São Paulo), futbolista brasiler
** Carlos Vaz Ferreira (Montevideo, 1872 - 1958), escriptor i filòsof uruguaià
** Carlos Alberto Ferreira Braga (1907—2006), compositor brasiler i cantant ocasional
** Edílson da Silva Ferreira (Salvador, 1970), futbolista brasiler
** Emerson Ferreira da Rosa, futbolista internacional brasiler
** Eusébio da Silva Ferreira (Lourenço Marques, Moçambic, 1942 - Lisboa, 2014), futbolista portuguès dels anys 60
** Flávio Nunes Ferreira (1991, Nogueira do Cravo, Oliveira do Hospital), futbolista portuguès
** Francisco Ferreira Colmeneiro o Patxi Ferreira (Saucelle, 1967), futbolista castellà que jugava de defensa
** Hugo Miguel Ferreira Gomes Viana (Barcelos, 1983), futbolista portuguès
** Jorge Ferreira da Silva (Carangola, 1967), futbolista brasiler
** José Marcelo Ferreira (Oeiras, 1973), futbolista brasiler que ocupava la posició de defensa
** Juan Ramón Ferreira
** Képler Laveran Lima Ferreira (1983, Maceió, Brasil), futbolista brasiler nacionalitzat portuguès
** Lucimar da Silva Ferreira (Brasília, Brasil, 1978), futbolista brasiler
** Luis Emilio de Souza Ferreira Huby (Lima, 1908 - La Punta, 2008), futbolista peruà
** Manuel Ferreira (1905 - 1983), futbolista argentí
** Marcelo Ferreira (Niterói, 1965), regatista brasiler
** Márcio Rafael Ferreira de Souza (1985, Londrina), futbolista brasiler
** María Eugenia Vaz Ferreira (Montevideo, 1875 − 1924), professora i poetessa uruguaiana
** Paulo José Ferreira dos Santos (Vialonga, 1962), ciclista portuguès professional entre 1984 i 1988
** Paulo Renato Ferreira (Cascais, 1979), futbolista portuguès
** Rivaldo Vitor Borba Ferreira (Recife, 1972), futbolista brasiler
** Virgilio Ferreira Romero (Atyrá, 1973), futbolista paraguaià que juga de davanter
** Wayne Ferreira (Johannesburg, 1971), tennista sud-africà
** Wilson Ferreira Aldunate (Nico Pérez, 1919 - Montevideo, 1988), polític uruguaià del Partit Nacional
# Lociyo

Lociyo és un cràter sobre la superfície del planeta nan Ceres, situat amb el sistema de coordenades planetocèntriques a -4.4 ° de latitud nord i 231.04 ° de longitud est. Fa un diàmetre de 37.8 km. El nom va ser fet oficial per la UAI el 20 de juny del 2016 i fa referència a Lociyo, déu celebrat amb motiu de tallar la primera planta de xili de la cultura zapoteca.

## Referències

* ↑ "Lociyo". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.